Паступова мы ўсвядомілі, што атмасферныя спектаклі адчыняюць дзверы тэатра для тых, хто ў звычайных абставінах не можа далучыцца да гэтага віду мастацтва: для людзей, якія пазбаўлены зроку. Іх у Беларусі нямала — каля 25 тысяч. Аднак каб невідушчыя маглі нароўных з усімі занурыцца ў атмасферу спектакля, неабходна іншае тэхнічнае абсталяванне, чым тое, якое сёння ў нашым распараджэнні. З гэтай прычыны прынялі ўдзел у конкурсе сацыяльных праектаў Social Weekend. Сур’ёзнасць узнятай намі тэмы дазволіла атмасферным спектаклям патрапіць у фінал.